# Moventia

Moventia és un grup empresarial català familiar dedicat als negocis del transport de viatges i a la venda i comercialització d'automòbils. L'activitat comercial del grup es va iniciar a Sabadell el 1923. El 2018 era governada per Miquel Martí, tercera generació dels fundadors del grup. El 2012 van facturar aproximadament 350 milions d'euros, i disposen de 2.600 treballadors. El 2016 va facturar 497 milions.

## Moventis

La divisió de mobilitat col·lectiva es diu Moventis. Aquesta empresa actua a través de diverses marques, que en la seva majoria es corresponen amb les empreses que han adquirit.
* Moventis Sarbus, que té la seu a Cerdanyola del Vallès. Sarbus es va crear a la dècada del 1980 amb la unió d'Empresa Renom i Auto Transportes Martí. Més tard va integrar Sarbus-La Vallesana, Sarfa, Empresa Casas i Autobusos de Lleida.
* Moventis Casas: l'empresa Casas fou fundada el 1934 a Mataró. La dècada del 1970 va crear la línia Maresme-Barcelona. El grup Sarbus la va comprar el 1996. La seva àrea d'influència és el Maresme i Barcelona.
* Moventis Sarfa: Sarfa va ser l'empresa de servei discrecional més antiga de Catalunya, fundada a Palafrugell el 1921. El 2000 la comprà Sarbus i després va passar al Grup Moventis. La seva àrea d'influència és Girona, Barcelona i la Costa Brava.
* Moventis La Vallesana: La Vallesana es va fundar el 1914 a partir de Transports Gómez. Els seus autobusos són a Castellar del Vallès. Sarbus la va comprar el 1985.
* Transports Ciutat Comtal (TCC): Empresa fundada per Moventis i TMB el 1991. A Barcelona té l'Aerobús, la Línea PR-4 i el Tibibús, entre d'altres.
* Autobusos de Lleida: empresa creada per Moventis el 2002, quan se li adjudicà el servei urbà de Lleida.
* Aerobús: servei oficial de l'aeroport de Barcelona-El Prat al centre de Barcelona.
* Catalunya Bus Turístic: creada el 2003, especialitzada en rutes guiades.
* TRAM: Sarbus és soci i operador de TRAM.
* Calella Moventis: empresa nascuda de la unió d'Autocars Calella i Moventis.
* Barcelona City Tours: servei oficial de transport turístic operat per Grupo Julià, Moventis i Trapsa. Opera amb autobusos de dos pisos de color vermell.
* Moventis - Pays de Montbéliard: servei d'autobusos a 72 municipis del Pays de Montbéliard.
* Carrilets Turístics: adquirida el 2007, compta amb 13 trens turístics i 3 autobusos de dos pisos.
* Autocars Pujol: adquirida el 2018, opera diverses línies a Catalunya.
* Autocares Izaro: adquirida el 25 de maig de 2018, té serveis de mobilitat i lloguer de vehicles i busos.

## Referències

* ↑ Press, Europa. «El presidente de Moventia, Miquel Martí, Reconocimiento Cecot a la Personalidad 2018», 05-10-2018. [Consulta: 20 gener 2019].
* 1 2 «Moventia adquireix l'empresa Transports Pujol». La Vanguardia, 2017 [Consulta: 20 gener 2019].
* ↑ «Marques de Moventis». Moventis. Moventis. Arxivat de l'original el 21 de gener 2019. [Consulta: 20 gener 2019].
* ↑ «Sarbús compra Sarfa per 3.000 milions i lidera ara el sector d'autobusos». [Consulta: 20 gener 2019].
* ↑ 324cat. «Sarbus comença a gestionar el servei d'autobusos de Lleida», 01-07-2002. [Consulta: 20 gener 2019].
* ↑ «Moventia adquireix l'empresa Transports Pujol», 01-02-2018. [Consulta: 20 gener 2019].